আবুল আববাস কুরতুবী মালেকী মাযহাবের শীর্ষস্থানীয় আলেম ছিলেন। তিনি আলেকজান্দ্রিয়ায় এসে স্থায়ীভাবে বসবাস করেন। ইলমে হাদীছ, ফিক্বহ এবং আরবী ভাষা ও সাহিত্যে গভীর মনীষার অধিকারী এই মহান মনীষী ‘আল-মুফহিম ফী শরহে ছহীহ মুসলিম’ নামে মুসলিমের একটি শরাহ লিখেন। ইমাম নববী ছহীহ মুসলিমের শরাহ লেখার সময় এর দ্বারা উপকৃত হন। ঐতিহাসিক ইবনু ফারহূন ও মাক্কারী বলেন, سمع من الشيخ أبي العباس أحمد بن عمر القرطبي مؤلف المفهم في شرح مسلم بعض هذا الشرح- ‘তিনি আল-মুফহিম ফী শরহে মুসলিম প্রণেতা শায়খ আবুল আববাস আহমাদ বিন ওমর কুরতুবীর কাছ থেকে এই শরাহ-এর কিয়দংশ শুনেছেন’।[34]